recursal/SuperWikiNEXT-32B huggingface dataset:
**רוני מעוז** (נולד בשנת 1961) הוא אתלט עבר ישראלי. אלוף ישראל ואלוף המכביה (1989) בריצות ל-800 מטר ול-1500 מטר. שיאן ישראל הנוכחי בריצות ל-1000 מטר ולמייל ובעבר גם בריצת 1500 מטר.

ביוגרפיה
--------

מעוז התאמן בהדרכתו של המאמן יחיעם סקיטל בקבוצת מכבי תל אביב.

### 1979

באליפות ישראל שנערכה בתחילת יולי 1979 זכה מעוז במדליית כסף בריצת 800 מטר בתוצאה של 1:54.4 דקות, אחרי עוז כץ מהפועל חיפה (1:53.5 דקות) ולפני נמיר קאשי מאס"א תל אביב (1:54.6 דקות).

### 1981

באליפות ישראל שנערכה בתחילת יולי 1981 הוא זכה במדליית כסף בריצת 1500 מטר בתוצאה של 3:47.88 דקות, אחרי צבי דאובר מהפועל אשדוד (3:46.89 דקות).

### 1983

#### אלוף ושיאן ישראל

באליפות ישראל שנערכה ביולי 1983 הוא זכה במדליית זהב בריצת 1500 מטר בשיא ישראלי חדש של 3:43.07 דקות, לפני אריה גמליאל (3:44.47 דקות), שיפור לשיא הוותיק בן ה-14 שנים של יובל וישניצר (3:43.3 דקות). שיא זה החזיק מעמד כ-5 שנים ונשבר על ידי דב קרמר (3:42.97 דקות).

בתחרות שנערכה במנדן, גרמניה ב-19 באוגוסט אותה שנה הוא קבע בריצת 1000 מטר שיא ישראלי חדש של 2:21.38 דקות.

### 1984

באליפות ישראל שנערכה בהדר יוסף בתחילת יולי 1984 זכה במדליית זהב בפעם השלישית ברציפות בריצת 1500 מטר בתוצאה של 3:46.45 דקות, לפני עמית נאמן (3:48.45 דקות) ושלמה אזולאי (3:48.50 דקות). כחודש לאחר מכן, בתחרות שנערכה בהכטל, בלגיה ב-14 באוגוסט 1984 קבע מעוז בריצת 800 מטר שיא אישי חדש של 1:50.00 דקות, התוצאה השנייה של אתלט ישראלי בכל הזמנים באותה העת. שבוע לאחר מכן, בתחרות שנערכה בהמבורג, גרמניה ב-20 באוגוסט הוא קבע בריצת מייל שיא ישראלי חדש של 4:03.40 דקות (הנוכחי, 2022).

### 1985

בתחרויות האתלטיקה של המכביה השתים עשרה שנערכו ביולי 1985 זכה מעוז במדליית ארד בריצת 1500 מטר בתוצאה של 3:46.34 דקות, אחרי ג'יימס אספיר מבריטניה (3:44.66 דקות) ועוז כץ (3:46.13 דקות).

### 1989

באליפות ישראל שנערכה בשנת 1989 זכה מעוז במדליית זהב בריצת 800 מטר בתוצאה של 1:53.59 דקות.

#### אלוף המכביה

בתחרויות האתלטיקה של המכביה השלוש עשרה שנערכו ביולי 1985 זכה מעוז בשתי מדליות זהב, בריצת 800 מטר בתוצאה של 1:54.05 דקות, לפני דניאל אסקונה מארצות הברית (1:54.39 דקות) ונתן כהן מבלגיה ובריצת 1500 מטר בתוצאה של 3:50.15 דקות, לפני דב קרמר (3:50.47 דקות) ודניאל אסקונה (3:50.74 דקות).

### 1990

באליפות ישראל שנערכה בשנת 1990 זכה מעוז במדליית זהב בריצת 1500 מטר בתוצאה של 3:57.08 דקות.

שיאים אישיים
------------

### אצטדיון

* ריצת 800 מטר: 1:50.00 דקות (1984)
* ריצת 1000 מטר: 2:21.38 דקות (1983), **שיא ישראל**
* ריצת 1500 מטר: 3:43.07 דקות (1983), **שיא ישראל בעבר**
* ריצת מייל: 4:03.40 דקות (1984), **שיא ישראל**

קישורים חיצוניים
----------------

* אלופי ואלופות ישראל באתלטיקה באתר *gbrathletics* (באנגלית)

הערות שוליים
------------

1. ↑  יעקב פתאל, רוטשילד ניצח גם ב-5000 מ', דבר, 8 ביולי 1979
2. ↑  יעקב פתאל, 2 שיאים לאומיים באליפות האתלטיקה בהדר יוסף: הרמט ניתר לגובה 2.16 מ', קריצשטיין 400 מ' משוכות ב-52.6 ש', דבר, 5 ביולי 1981
3. ↑  זיו פידרר, רוני מעוז שבר את השיא העתיק ב-1500 מ' 3:43.07 דקות, דבר, 18 ביולי 1983
4. ↑  אלכס פרלסמן, דלית בונין חלפה מעל כל המשוכות, מעריב, 9 ביולי 1984
**ג'יימס דיקסון אינס** (באנגלית: **James Dickson Innes**‏; 27 בפברואר 1887 – 22 באוגוסט 1914) היה צייר בריטי, שצייר בעיקר נופי הרים אך לעיתים גם דיוקנאות.

ביוגרפיה
--------

ג'יימס דיקסון אינס נולד ב-27 בפברואר 1887 בל'אנלי, קרמרת'נשייר בדרום ויילס. אביו, ג'ון אינס, שהגיע מסקוטלנד, היה היסטוריון והיה לו עניין בעבודות פליז ונחושת מקומיות; אמו הייתה ממוצא קטלוני. היו לו שני אחים, אלפרד וג'ק.

הוריו שלחו אותו לחינוך במכללת כריסטי, ברקון. אחר כך הוא למד בבית הספר לאמנות קרמרת'רן, משם זכה במלגה לבית הספר לאמנות סלייד בלונדון (1905–1908).

בשנת 1907 הציג במועדון האמנות החדשה באנגליה ובשנת 1911 הוא היה חבר בקבוצת קמדן טאון. קבוצה זו כללה את וולטר סיקרט, שהשפיע על אמנותו של אינס, ואת אוגוסטוס ג'ון עימו התיידד אינס.

הפוליטיקאי והפילנתרופ הוולשי ויניפרד קומבה טננט (1874–1956) היה פטרון חשוב של עבודתו.

בשנת 1911 ו-1912 בילה זמן מה עם אוגוסטוס ג'ון סביב ארניג ואור בסנודוניה בצפון ויילס, אך חלק ניכר מעבודתו נעשתה מעבר לים, בעיקר בצרפת (1908–1913), בעיקר בקולייור, אך גם בספרד (1913) ובמרוקו (1913).

בשנת 1913 הציג אינס בתערוכת הארמורי בניו יורק, שיקגו ובבוסטון.

ב-22 באוגוסט 1914, בגיל עשרים ושבע, נפטר מהמחלה, בקנט.

מורשת
-----

על סגנונו כתב היסטוריון האמנות דייוויד פרייזר ג'נקינס: "כמו זה של הפוביזם בצרפת ושל האקספרסיוניזם בגרמניה, סגנון עבודתו הוא פרימיטיבי - הוא דומה לציור של ילדים וקשור לנוף של מקומות נידחים.

אינס היה יוצא דופן עבור אמן בריטי באותה תקופה, בגלל סגנון הציור הנועז שלו, שהיה מכוון יותר לפוסט-אימפרסיוניסטים הצרפתים. הסגנון הלא שגרתי שלו השפיעה על דרכם של אמנים בריטים כמו דייוויד הוקני.

בשנת 2014 הוצגה תערוכה מיצירותיו של אינס במוזיאון הלאומי בוויילס, קארדיף.

גלריה
-----

* נערה ליד אגם נערה ליד אגם
* נערה עם גיטרה נערה עם גיטרה
* דרום צרפת דרום צרפת
* נערה בחדרה נערה בחדרה
* השרשרת השרשרת
* בהרי הפירינאים בהרי הפירינאים
* נוף ספרדי נוף ספרדי

קישורים חיצוניים
----------------

ויקישיתוף מדיה וקבצים בנושא **ג'יימס דיקסון אינס** בוויקישיתוף

הערות שוליים
------------

1. ↑  Fraser Jenkins, David (1975). *J. D. Innes at the National Museum of Wales*. National Museum of Wales
2. ↑  "Dickie and Bryn – Llanelli Boys" (ארכיון)
3. ↑  BBC Four, 18 May 2011, The Mountain that had to be Painted. www.bbc.co.uk
4. ↑  Prior, Neil (2014-04-13). "Centenary of artist's death marked". *BBC News* (באנגלית בריטית). נבדק ב-2020-08-25.

|  |  |
| --- | --- |
| בקרת זהויות עריכת הנתון בוויקינתונים | 
* AGSA: 2794
* BnF: cb16940197v (data)
* GND: 124750966
* ISNI: 0000 0000 6681 8471
* LCCN: n87804133
* NGV: 1041
* RKD: 41076
* SUDOC: 188482156
* Trove: 1131242
* ULAN: 500006002
* VIAF: 35397912
* WorldCat: lccn-n87804133

 |
**ג'יימס האו** (באנגלית: **James Howe**;‏ 1780–1836) היה צייר חיות ודיוקנאות סקוטי.

ביוגרפיה
--------

ג'יימס האו נולד ב-30 באוגוסט 1780 בסקירלינג בפיבלשייר, שם היה אביו, ויליאם האו, כומר משנת 1765 ועד מותו ב-10 בדצמבר 1796. לאחר שלמד בבית הספר הקהילתי האו למד לצייר באדינבורו, והועסק זמנית בציור תערוכות פנורמיות, והתמסר במיוחד לבעלי חיים.

האו זכה למוניטין רב בזכות מיומנותו בציור סוסים ובקר, והועסק בציור דיוקנאות של בעלי חיים לסדרת איורים של חיות בית בריטיות, שפורסם על ידי "אגודת היילנד" של סקוטלנד כדי לעודד רבייה של בקר. הוא גם הוזמן על ידי סר ג'ון סינקלייר לצייר דוגמאות של גזעי בקר השונים. סט של ארבעה עשר תחריטים של סוסים מציורים של האו פורסמו וברובם נחרטו באדינבורו ב-1824, וסדרה של ארבעים וחמישה תחריטים דומים של סוסים ובקר פורסמה ב-1832.

האו הגיע פעם ללונדון כדי לצייר את סוסי ההרבעה המלכותית, אך התגורר בעיקר באדינבורו, שם היה מציג תכוף בתערוכות, במוסד המלכותי ובאקדמיה הסקוטית המלכותית משנת 1808 ועד מותו.

ב-1815 ביקר בשדה ווטרלו, וצייר תמונה של הקרב, אותה הציג באקדמיה המלכותית בלונדון ב-1816.

האו מת באדינבורו ב-11 ביולי 1836

קישורים חיצוניים
----------------

ויקישיתוף מדיה וקבצים בנושא **ג'יימס האו** בוויקישיתוף

הערות שוליים
------------

1. ↑  Cust, Lionel Henry (1891). "Howe, James". In Lee, Sidney (ed.). Dictionary of National Biography. Vol. 28. London: Smith, Elder & Co. p. 85.
2. ↑  Oliver, Valerie Cassel, ed. (2011). "Howe, James". In Benezit Dictionary of Artists. Oxford University Press.
3. ↑  Smith, George Fairfull (2004). "Howe, James (1780–1836), animal and portrait painter". In Oxford Dictionary of National Biography. Oxford University Press.

|  |  |
| --- | --- |
| בקרת זהויות עריכת הנתון בוויקינתונים | 
* GND: 118854313
* ISNI: 0000 0000 6677 5440
* LCCN: n86094338
* RKD: 40155
* ULAN: 500023562
* VIAF: 52486820
* WorldCat: lccn-n86094338

 |
פירוש נוסף ערך זה עוסק בשודד ים הולנדי. אם התכוונתם לסגנון מוזיקת רוק, ראו רוק ברזילאי.
איור משנת 1678
**רוק ברזיליאנו** (כינויו השונים: *Rock*, *Roch*, *Roc*, *Roque*, *Brazilliano*, *Brasiliano*) (נולד ב-1630 בחרונינגן ונעלם ב-1671) היה שודד ים הולנדי. פעילותו החלה ב-1654 ונמשכה עד 1671, עת נעלמו עקבותיו. שמו האמיתי לא ידוע בוודאות. הוא נודע בכינוי "רוק ברזיליאנו", עקב גלותו הממושכת בברזיל.
הוא הונצח לראשונה בספר מפורסם משנת 1678 אודות שודדי ים, מאת הסופר הצרפתי אקסקוומלין. אקסקוומלין כתב כי שמו האמיתי של אותו שודד ים לא ידוע לו, אך היסטוריונים גילו שככל הנראה הוא נולד בשם Gerrit Gerritszoon, והוא והוריו הפליגו לאזור שנשלט בזמנו בידי ההולנדים בצפון ברזיל (ראו Arne Zuidhoek, Piratenencyclopedie, 2006, עמ' 20–24, בהולנדית).

פעילותו של ברזיליאנו ומוראותיו כשודד ים
---------------------------------------

ברזיליאנו פעל מול חופי פורט רויאל שבג'מייקה ואכזריותו כשודד ים נודעה לשמצה. בטרם החל פעילותו בפורט רויאל, הוא פעל כפריבטיר בבאהיה, ברזיל. לאחר שהוביל מרד על ספינה בלב ים, אימץ לעצמו אורח חיים של שודד ים. בהרפתקאתו הראשונה, הוא השתלט על אונייה שנשאה אוצר רב והביאהּ בבטחה לג'מייקה. בסופו של דבר, לכדו אותו הספרדים והוא נשלח לעמוד לדין בספרד, אך הוא הצליח להימלט, כשעל ראשו מרחפים איומי נקם מצד רודפיו. במהרה, חזר ברזיליאנו לסורו. הוא רכש מעמיתו פרנסואה ל'אולונה (François l'Olonnais) ספינה חדשה. מאוחר יותר, שיתף פעולה בהפלגותיו של סר הנרי מורגן ושל אחרים.

בהיותו בגילופין, נהג ברזיליאנו לפרוק את עולו ללא מעצורים ולאיים על כל אדם שלא ניאות לשתות עמו. הוא אף צלה בשיפודי עץ, בעודם בחיים, שני חוואים ספרדים, לאחר שאלה סירבו למסור לו את חזיריהם.

בתרבות הפופולרית
----------------

רוק ברזיליאנו הוא אחד משודדי הים המופיעים במשחק המחשב "שודדי הים של סיד מאייר" משנת 2004.

קישורים חיצוניים
----------------

ויקישיתוף מדיה וקבצים בנושא **רוק ברזיליאנו** בוויקישיתוף
* Pirates Hold רוק ברזיליאנו באתר Pirates Hold (באנגלית)
* תוכן באתר Privateer Dragons of the Caribbean (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1027192491
* VIAF: 275718160
* WorldCat: viaf-275718160

 |
**רוק אלטרנטיבי נוצרי** (באנגלית: **Christian alternative rock**) הוא סוגה של רוק אלטרנטיבי הכוללת מילים המתמקדות בענייני אמונה נוצרית, לעיתים קרובות עם דגש על ישו. כמה מבקרי מוזיקה הציעו שבניגוד ל-CCM ולרוק נוצרי ישן יותר, רוק אלטרנטיבי נוצרי מדגיש בדרך כלל סגנון מוזיקלי על פני תוכן לירי כמאפיין סוגה מגדירה, אם כי המידה שבה האמונה מופיעה במוזיקה משתנה מאמן לאמן. בשנת 1989 נוסד מגזין *True Tunes News* בו עסקו ברוק אלטרנטיבי נוצרי בלבד.

היסטוריה
--------

מוזיקה אלטרנטיבית נוצרית השתרשה לראשונה בתחילת שנות ה-80, בהתבסס על פאנק נוצרי וגל חדש.

עד שנות ה-90, רבים מהלהקות והאמנים שהוציאו מוזיקת רוק אלטרנטיבית נוצרית, כבר לא הופיעו או הוחתמו על חוזי הקלטות עם חברות תקליטים עצמאיות, כיוון שהמוזיקה שלהם נטתה להיות מורכבת יותר מבחינה לירית (ולעיתים קרובות יותר שנויה במחלוקת) מהפופ הנוצרי (אנ') שהיה במיינסטרים. בשוק המודרני פועלות חברות תקליטים כמו Tooth & Nail (אנ'), גוטי (אנ') ופלודגייט (אנ'). חברות אלה הן לעיתים קרובות חברות-בת, או בבעלות חלקית, של חברות שוק כלליות כמו וורנר, EMI וקפיטול רקורדס, מה שנותן לאמנים מצליחים הזדמנות "לעבור" לשוק המיינסטרים ולהצליח עם המוזיקה שלהם.

הערות שוליים
------------

1. 1 2  Gulla, Bob (2006). The Greenwood Encyclopedia of Rock History, Volume Six. Westport, Connecticut: Greenwood Press. pp. 101–102. מסת"ב 0-313-32981-8.
2. ↑  True Tunes News publication information :: CMnexus, cmnexus.org
  


| רוק |
| --- |
| בלוז רוק • גלאם רוק • גראנג' • פולק רוק • רוק אינסטרומנטלי • רוק אלטרנטיבי • הארד רוק • רוק גותי • רוק מתקדם • רוק פסיכדלי • רוק קל • רוק דרומי • סטונר רוק • רוק קלאסי • פופ רוק • פאנק רוק  |
| סצנות אזוריות |
| בריטפופ • הגל החדש של ההבי מטאל הבריטי • רוק ישראלי • רוק ברזילאי |
| סגנונות מהם נוצר הרוק | זרמים שיצאו מתוך הרוק |
| מוזיקת קאנטרי • בלוז • רוק אנד רול | הבי מטאל • פאנק |
| ערכים נוספים |
| פופ • להקות רוק |
**רוצח נעלם בחשיכה** (באנגלית: **I'll be Gone in the Dark**) היא סדרת דוקו פשע העוסקת בחקירת פרשת "הרוצח מגולדן סטייט". הסדרה עלתה לאוויר ביוני 2020 ברשת HBO.

רקע
---

בסוף שנות ה-70 החלו סדרת מעשי אונס שיוחסו לתוקף בצפון קליפורניה שכונה "האנס מהאזור המזרחי". בשנות ה-80 פעל בדרום קליפורניה רוצח סדרתי שכונה "אורב הלילה המקורי". בתחילת שנות ה-2000 הוכח שהאנס מהאזור המזרחי ואורב הלילה המקורי הוא אותו אדם.

הבלוגרית מישל מקנמרה חקרה את הפרשה הזו וביצעה חקירה על מנות לחשוף את האנס והפושע. היא אף כתבה ספר העוסק בפרשה. מקנמרה הגתה את הכינוי "הרוצח מגולדן סטייט" שזכה להכרה ציבורית גם על ידי רשויות אכיפת החוק, ויוחס לאנס והרוצח.

מקנמרה מתה בשנת 2016 לפני השלמת ספרה. בן זוגה פאטון אוסוולט הוציא לאור את הספר לאחר מותה, וכשנתיים לאחר מכן נתפס "הרוצח מגולדן סטייט", ג'וזף דיאנג'לו.

הסדרה
-----

ביוני 2020 הוציאה רשת HBO סדרת דוקו בת שישה פרקים העוסקת בפרשה מנקודת מבטה של מקנמרה.

הסדרה בוימה על ידי ליז גרבוז. בסדרה הקלטות של מקנמרה, מעקב אחר חקירותיה וחייה האישיים, ראיונות עם שוטרים שחקרו את הפרשה, ניצולים ובני משפחה של קורבנותיו של דיאנג'לו וראיונות עם בן זוגה פאטון אוסוולד וחברותיה של מקנמרה.

קטעים מן הספר הוקראו בסדרה על ידי השחקנית איימי ראיין.

בפרק החמישי מתואר מותה הפתאומי של מקנמרה, ומעצרו של דיאנג'לו. בפרק האחרון מתראיינת בוני, ארוסתו של דיאנג'לו המספרת על קורותיהם כזוג עד ביטול החתונה על ידה.

קישורים חיצוניים
----------------

* 

* אתר האינטרנט הרשמי של רוצח נעלם בחשיכה

* "רוצח נעלם בחשיכה", במסד הנתונים הקולנועיים IMDb (באנגלית)

* "רוצח נעלם בחשיכה", באתר Rotten Tomatoes (באנגלית)

* "רוצח נעלם בחשיכה", באתר Metacritic (באנגלית)

* "רוצח נעלם בחשיכה", באתר HBO Max (באנגלית)

* "רוצח נעלם בחשיכה", במסד הנתונים הקולנועיים KinoPoisk (ברוסית)

הערות שוליים
------------

1. ↑  i will be gone in the dark, באתר HBO
**גארו (גאראבד) פאילן** (בטורקית: **Garo Paylan**, בארמנית: **Կարո Փայլան**;‏ נולד ב-3 באוקטובר 1972 באיסטנבול) הוא מורה וחבר פרלמנט טורקי ממוצא ארמני. הוא חבר נבחר באספה הלאומית הגדולה.

מקור משפחתו של פאילן הוא ממלטיה והיא עברה לאיסטנבול ב-1969, בה גארו נולד ב-1972. הוא סיים את לימודיו בפקולטה למנהל עסקים באוניברסיטת איסטנבול. בבחירות לפרלמנט שנערכו ביוני 2015, נבחר פאילן מטעם מפלגת העם הדמוקרטית (HDP) במחוז הבחירה איסטנבול השני (לצד סלינה אוזוון דואן מן מפלגת העם הרפובליקאית ואסיין מרקר מן מפלגת הצדק והפיתוח כאחד מתוך שלושה נציגים ארמנים בסך הכל בבחירות האלו). לפני שהפך לחבר בפרלמנט היה מורה למנהל עסקים ורכז בתי ספר ארמניים באיסטנבול. הוא נבחר מחדש בבחירות החדשות בנובמבר אותה שנה. מאז הוא חבר בוועדה הפרלמנטרית לתכנון ולתקציב.

הוא מבקר בגלוי את הכחשת רצח העם הארמני ולכן הותקף לעיתים קרובות בפרלמנט. וגם זכה לקריאות בוז. במהלך ישיבה לתיקון חוקתי בינואר. במאי 2016 פאילן היה מעורב בקטטה בה האשים אותו שר המשפטים בקיר בוזדה בסכסוך בשבוע שקדם.

פאילן מתלונן על התבטאויות גזעניות על מוצאו הארמני; איגוד זכויות האדם הטורקי מחה על האלימות נגדו.

באפריל 2018 ביקשה הפרקליטות להסיר את החסינות הפרלמנטרית של פאילן בגין העלבת הטורקים והנשיא.

ב-24 ביוני 2018 הוא נבחר מחדש כחבר במפלגה הדמוקרטית של העמים באספה הלאומית הגדולה.

קישורים חיצוניים
----------------

ויקישיתוף מדיה וקבצים בנושא **גארו פאילן** בוויקישיתוף
* גארו פאילן, ברשת החברתית פייסבוק
* גארו פאילן, ברשת החברתית טוויטר
* גארו פאילן, ברשת החברתית אינסטגרם
* פרופיל, באתר הפרלמנט הטורקי

הערות שוליים
------------

1. ↑  *Garo Paylan Being Investigated for 'Insulting Turkishness' Under Turkey’s Notorious Article 301*. 2018-05-17.
2. ↑  *Paylan Attacked in Parliament as AKP Strips MPs of Immunity*. 2016-05-03.
3. ↑  *Turkish prosecution files motion against Garo Paylan seeking to strip ethnic Armenian MP of immunity*.
4. ↑  *Garo Paylan and Markar Esayan Re-Elected to Turkey’s Parliament - Armenian News By MassisPost*. 2018-06-25.
**איירין פלשיטה** (בליטאית: **Airinė Palšytė**; נולדה ב-13 ביולי 1992) היא אתלטית ליטאית, סגנית אלופת אירופה (אמסטרדם 2016) בקפיצה לגובה ואלופת אירופה באולם (בלגרד 2017).

ביוגרפיה
--------

פלשיטה נולדה בווילנה, בת לאם ששיחקה כדורעף ואב כדורסלן ששיחק בין השאר בז'לגיריס קובנה, בז'לגיריס וילנה ובריטאס וילנה. שני אחיה אף הם כדורסלנים. 

בשנים 2008 ו-2009 סיימה שנייה בתחרות הקפיצה לגובה באליפות ליטא באתלטיקה וב-2010 זכתה לראשונה בתואר בתוצאה של 1.78 מטר, היא זכתה פעמים נוספות בתואר ב-2011 וב-2013. ב-2010 זכתה במדליית כסף באליפות העולם מתחת לגיל 20. ב-2011 זכתה במדליית כסף באוניברסיאדת שנג'ן בתוצאה של 1.96 מטר והשוותה בכך את שיא ליטא במקצוע זה. באליפות אירופה באתלטיקה 2012 העפילה לגמר בו סיימה במקום התשיעי בתוצאה של 1.89 מטר. באולימפיאדת לונדון סיימה במקום ה-11 בגמר בתוצאה של 1.89 מטר. באליפות העולם באתלטיקה מתחת לגיל 23 שהתקיימה ב-2013 זכתה במדליית כסף לאחר שהשוותה את שיא האישי של 1.92 מטר. באליפות העולם באותה שנה סיימה במקום ה-12 בגמר. ב-2014 שיפרה את שיאה האישי ל-1.98 מטר, היא סיימה במקום ה-13 באליפות אירופה ולא עברה את שלב המוקדמות באליפות העולם באולם. ב-2015 סיימה רביעית באליפות אירופה באתלטיקה באולם בתוצאה של 1.94 מטר וזכתה במדליית זהב באוניברסיאדת קוואנגג'ו. 

ב-2016 זכתה במדליית כסף באליפות אירופה בתוצאה של 1.96 מטר, יחד עם מירלה דמירבה מבולגריה ולאחר המנצחת רות בייטייה מספרד. באולימפיאדת ריו דה ז'ניירו סיימה במקום ה-13. באליפות אירופה באתלטיקה באולם 2017 זכתה במדליית זהב בשיא ליטא של 2.01 מטר. באליפות העולם באתלטיקה 2017 סיימה במקום השביעי בתוצאה של 1.92 מטר. באליפות אירופה באתלטיקה 2018 סיימה במקום הרביעי בתוצאה של 1.96 מטר. באליפות אירופה באתלטיקה באולם 2019 זכתה במדליית ארד בתוצאה של 1.97 מטר. באליפות העולם באתלטיקה 2019 לא העפילה לגמר.

קישורים חיצוניים
----------------

ויקישיתוף מדיה וקבצים בנושא **איירין פלשיטה** בוויקישיתוף
* איירין פלשיטה, ברשת החברתית פייסבוק
* איירין פלשיטה, ברשת החברתית טוויטר
* איירין פלשיטה, ברשת החברתית אינסטגרם
* איירין פלשיטה, באתר הוועד האולימפי הבין-לאומי
* איירין פלשיטה, באתר olympedia.org
* איירין פלשיטה, באתר התאחדות האתלטיקה הבין-לאומית
* איירין פלשיטה, באתר ליגת היהלום
* איירין פלשיטה, באתר Track and Field (נשים)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 243060

 |
פירוש נוסף ערך זה עוסק בנסיכת כרתים במיתולוגיה היוונית. אם התכוונתם למשמעות אחרת, ראו אירופה (פירושונים).
**איירופה** (ביוונית: **Αερόπη**), בתו של קטראוס מלך כרתים ונכדתו של מינוס, אחותם של אלתיימנס, אפמוסינה וקלימנה, ואימם של אגממנון, מנלאוס ואנאקסיביה.

דמותה
-----

קטראוס שמע נבואה שעל פיה מותו יבוא מידי אחד מילדיו. לאחר הנבואה אלתיימנס ואפמוסינה עזבו את כרתים מרצונם, אך קלימנה ואיירופה נמסרו למכירה לנאופליוס. נאופליוס נשא בעצמו את קלימנה ומכר את איירופה לאטראוס (או לפליסתנס, תלוי בגרסה). איירופה התאהבה בתיאסטס וכשבעלה נתן לה את גיזת הזהב כדי שתטמין אותה במקום מבטחים, ללא ידעיתו, היא מסרה אותה לאהובה, תיאסטס. תיאסטס ואטראוס התחרו על המלוכה במיקנה. תיאסטס אמר לאטראוס שרק מי שיוכל להשיג את גיזת הזהב יהיה ראוי למלוך ואטראוס, שחשב שהגיזה ברשותו, הסכים לכך. תיאסטס הציג את גיזת הזהב וזכה בכס המלוכה. מאוחר יותר הביא אטראוס אישור מהרמס לכך שהוא זכאי למלוכה ועל כך השיב לו אחיו, שיחזיר לו את המלוכה, כשהשמש תנוע אחורה על מסילתה בשמים. זאוס עשה זאת ואטראוס זכה במלוכה.

בהזדמנות זו נודע לאטראוס על בגידת אשתו עם אחיו והוא תכנן את נקמתו. אטראוס הזמין את תיאסטס למשתה התפיסות. אטראוס הרג את בניו של תיאסטס ובישל את בשרם, פרט לידיהם ורגליהם. בארוחה הגיש אטראוס לאחיו את בשר ילדיו (רעיון שאינו חדש במשפחה זו, ראו מה עשה טנטלוס לפלופס) בעזרת ידיהם ורגליהם. תיאסטס ברח, אך חיפש דרך לנקום באחיו. אורקל ניבא לתיאסטס שאם יביא לעולם בן מבתו, פלופיה, בן זה יהרוג את אטראוס. תיאסטס עיבר את בתו ונולד להם בן בשם אייגיסתוס. פלופיה הפקירה את בנה, אך רועה צאן מצא אותו והביא אותו אל אטראוס. אטראוס גידל את אייגיסתוס והתייחס אליו כאל בנו.

כשאייגיסתוס בגר, הגיע תיאסטס, סיפר לאייגיסתוס שהוא אביו וסבו והסית אותו נגד אטראוס. אייגיסתוס הרג את אטראוס ויחד עם אביו-סבו תיאסטס מלך במיקנה והגלה את בניו של אטראוס, אגממנון ומנלאוס, אל ספרטה.

ראו גם
------

* פליסתנס

קישורים חיצוניים
----------------

ויקישיתוף מדיה וקבצים בנושא **איירופה** בוויקישיתוף
הכפלת הקובייה
**הכפלת הקובייה** היא אחת מהבעיות הגאומטריות של ימי קדם. הבעיה נוסחה על ידי היוונים הקדמוניים, ונשארה פתוחה במשך מאות שנים, עד שהוכחה במאה ה-19 כבלתי-פתירה באמצעות תורת גלואה.

הבעיה היא: "כיצד ניתן להכפיל נפח של קובייה נתונה באמצעות סרגל ומחוגה?" כלומר, בהינתן מקצוע של קובייה, כיצד ניתן לבנות את המקצוע של הקובייה הכפולה ממנה בנפחה. בעיה זאת שקולה לבניית המספר {\displaystyle {\sqrt[{3}]{2}}}.

היסטוריה
--------

הבעיה מבוססת על סיפור לפיו באתונה פרצה מגפה. לשאלת התושבים כיצד ניתן לעצור אותה, ענתה האורקל שעליהם להכפיל את נפח המזבח של אפולו, שצורתו הייתה קובייה. התושבים ניסו לעשות זאת על ידי הכפלת אורך המקצוע, אך פתרון זה הוא שגוי משום שלמעשה הוא מכפיל את נפח הקובייה פי 8. באופן כללי, אם מגדילים את המקצוע פי a, אז נפח הקובייה גדל פי a^{3}. לכן כדי להכפיל את נפחה של קובייה יש להגדיל את הצלע פי {\displaystyle {\sqrt[{3}]{2}}}. לאחר שהבינו את הבעיה, הם ניסו למצוא דרך לבנות קובייה כפולה בנפחה, אך ללא הצלחה.

התפתחות חשובה בחיפוש הפתרון התרחשה כאשר מצא היפוקרטס מכיוס ניסוח חילופי: נתון קטע, יש למצוא שני קטעים כך שהראשון ממוצע גאומטרי של הקטע הנתון ושל השני, ואילו השני ממוצע גאומטרי של הראשון ושל קטע כפול מהקטע הנתון. כלומר, אם נתון קטע באורך a, יש למצוא r ו-s כך ש:
{\displaystyle a:r=r:s=s:2a\ }. קל לראות ש-{\displaystyle {s \over r}={\sqrt[{3}]{2}}}. הוא ומנכמוס הראו גם שניתן לפתור בעיה זאת על ידי מציאת חיתוך של פרבולה והיפרבולה או שתי היפרבולות.

בשנת 1837 הוכיח פירה וונצל ש-{\displaystyle \ {\sqrt[{3}]{2}}} איננו שייך לשדה המספרים הניתנים לבנייה, ולפיכך הבעיה איננה פתירה.

הוכחה
-----

ניתן להראות שכל המספרים הניתנים לבנייה שייכים לשדה המהווה הרחבה מממד 2^{n} (כאשר n הוא מספר טבעי כלשהו) של שדה המספרים הרציונליים, כיוון שחיתוך של שני ישרים משאיר את המספר באותו הממד, ואילו חיתוך של ישר עם מעגל או שני מעגלים יוצר הרחבה ריבועית. נניח בשלילה ש-{\displaystyle {\sqrt[{3}]{2}}} ניתן לבנייה בסרגל ומחוגה, אז הוא צריך להיות שייך לשדה כאמור (נסמן אותו ב-F). שדה זה חייב להכיל את השדה {\displaystyle \mathbb {Q} ({\sqrt[{3}]{2}})}, שהוא הרחבה ממד 3 של שדה המספרים הרציונליים. לכן מתקיים:

{\displaystyle [F:\mathbb {Q} ]=[F:\mathbb {Q} ({\sqrt[{3}]{2}})][\mathbb {Q} ({\sqrt[{3}]{2}}):\mathbb {Q} ]}
{\displaystyle 2^{n}=[F:\mathbb {Q} ({\sqrt[{3}]{2}})]\cdot 3}
זה בלתי אפשרי, כי 3 איננו גורם של 2^{n}. סתירה.

ראו גם
------

* הבעיות הגאומטריות של ימי קדם

קישורים חיצוניים
----------------

ויקישיתוף מדיה וקבצים בנושא **הכפלת הקובייה** בוויקישיתוף
* הכפלת הקובייה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007535952805171
* BNE: XX5550936
* BnF: cb17706466t (data)
* GND: 4149044-7
* LCCN: sh85034645
* SUDOC: 187227888

 |
מערכת הנשק בפעולה
מכ"ם בקרת אש MR-123
**AK-630** היא מערכת הגנה אקטיבית (CIWS) אוטומטית ימית סובייטית מבוססת תותחים, המותקנת על ספינות ומשמשת בעיקר להגנה בפני טילים נגד ספינות ונשק מונחה אחר, אולם ניתן לעשות בה גם שימוש התקפי נגד ספינות אחרות ומטוסים, מוקשים ימיים ומטרות לאורך חופים.

מרגע שהפכה מבצעית, המערכת אומצה על ידי גורמים רבים ונמצאת בשימוש כ-25 חילות ים במדינות שונות. בספינות מודרניות רוסיות מותקנות מספר רב של מערכות AK-630 (עד 8) ומאות מערכות כבר יוצרו.

המערכת דומה בתפקודה למערכת פלנקס האמריקאית.

מפעילים נוכחיים
---------------

* אלג'יראלג'יר אלג'יר
* בולגריהבולגריה בולגריה
* בורמהבורמה בורמה
* קמרוןקמרון קמרון
* הרפובליקה העממית של סיןהרפובליקה העממית של סין  סין
* קרואטיהקרואטיה קרואטיה
* קובהקובה קובה
* הודוהודו הודו
* אינדונזיהאינדונזיה אינדונזיה
* יווןיוון יוון
* פקיסטןפקיסטן פקיסטן
* פוליןפולין פולין
* רומניהרומניה רומניה
* רוסיהרוסיה רוסיה
* סלובניהסלובניה סלובניה
* צפון קוריאהצפון קוריאה צפון קוריאה
* אוקראינהאוקראינה אוקראינה
* וייטנאםוייטנאם וייטנאם
* תימןתימן תימן
* קניהקניה קניה
* מצריםמצרים מצרים

ראו גם
------

* 3K95 Kinzhal

קישורים חיצוניים
----------------

ויקישיתוף מדיה וקבצים בנושא **AK-630** בוויקישיתוף

הערות שוליים
------------
**מרבו קטן** (שם מדעי: *Leptoptilos javanicus*), הוא מין עוף גדול ממשפחת החסידתיים השייך לסוג מרבו וקטן מקרוביו מרבו ענק ומרבו אפריקני.

אורכו של המרבו 87–93 ס"מ, גובהו 110–120 ס"מ ומשקלו 4-5.7 ק"ג. הוא בעל מקור ענקי ואפרפר וראש גדול עם גוון אפור ובעל מעט נוצות על גולגולתו. הגוף לבן עם כנפיים גדולות ושחורות. הרגליים ארוכות והזנב קצר. הדלדל שלו בצבע צהוב.

הוא מצוי בטבע בנהרות ואגמים גדולים וכן בביצות וגדות יערות בהודו, נפאל, סרי לנקה, בנגלדש, מיינמאר, תאילנד, ווייטנאם, מלזיה, לאוס, סינגפור, אינדונזיה וקמבודיה. ייתכן שהוא חי גם בבהוטן.

הוא נע בין צמחי המים והביצה וניזון מדגים, צפרדעים, לטאות, נחשים ומכרסמים וגם מעט מנבלות. ראשו העצום מעוצב להגיע לפגרים מבלי להתלכלך.

קישורים חיצוניים
----------------

ויקישיתוף מדיה וקבצים בנושא **מרבו קטן** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ARKive
* ITIS
* NCBI
* GBIF
 |

הערות שוליים
------------

1. ↑  מרבו קטן באתר הרשימה האדומה של IUCN

| חסידתיים |
| --- |
| פשוק מקור | פשוק-מקור אסייתי • פשוק-מקור אפריקני |  |
| חסידה | חסידה שחורה • חסידה אבדימית • חסידה לבנת-גרון • חסידת סטורם • חסידת מגווארי • חסידה לבנה • חסידה מזרחית |
| חסידת אוכף | חסידת האוכף • חסידה שחורת-צוואר |
| יאבירו (סוג ומין יחיד) | יאבירו |
| מרבו | מרבו אפריקני • מרבו קטן • מרבו ענק |
| חסידן | חסידן מילקי • חסידן אפריקני • חסידן צבוע • חסידת עצים |
**מרב גריפין** (באנגלית: **Merv Griffin**‏; 6 ביולי 1925 – 12 באוגוסט 2007) היה מנחה טלוויזיה, מוזיקאי, שחקן תיאטרון וקולנוע, ואיל תקשורת אמריקאי.

ביוגרפיה
--------

גריפין נולד בסן מטאו, קליפורניה, למרווין אדוארד גריפין האב, סוכן בורסה, וריטה אליזבת גריפין (לבית רובינסון), עקרת בית. המשפחה הייתה ממוצא אירי-אמריקאי. גריפין, שגדל כקתולי, התחיל לשיר במקהלת הכנסייה שלו כילד, ובגיל ההתבגרות שלו הרוויח כסף נוסף כאורגניסט של הכנסייה. יכולותיו כפסנתרן מילאו חלק בכניסתו המוקדמת לעסקי השעשועים.

בראשית הקריירה היה זמר בתסכיתי רדיו ובביג בנד של פרדי מרטין. בהמשך הופיע במספר סרטים ובהופעות שונות בתיאטראות ברודוויי. מ-1965 ועד 1986 הנחה את הטוק שואו "המופע של מרב גריפין", ששודר בערוצי חטיבת השידורים של וסטינגהאוס.

את עיקר הונו עשה באמצעות חברת ההפקות שהקים, "Merv Griffin Enterprises", במסגרתה יצר את התוכניות "גלגל המזל", "ג'פרדי!" (מלך הטריוויה) ומספר שעשועוני טלוויזיה נוספים. 

במאי 1986 מכר את החברה, לחטיבת הטלוויזיה של סרטי קולומביה, שהייתה אז בבעלות חברת קוקה קולה, תמורת 250 מיליון דולר. זו הייתה הרכישה הגדולה ביותר של חברת בידור בבעלות אדם יחיד עד אז. בעקבות המכירה, המגזין פורבס כינה אותו כפרפורמר ההוליוודי העשיר בהיסטוריה. הוא שמר על תואר "היוצר" של שתי תוכניות המשחק שלו, שהמשיכו להיות משדורים ברחבי העולם.

אחר כך העביר את מוקד עסקיו לנדל"ן ומלונאות. בשנת 2003 הוערך הונו בכ-1.2 מיליארד דולר. בין השאר החזיק במלון בברלי הילטון היוקרתי, שמארח את טקס חלוקת פרסי גלובוס הזהב.

גריפין שב לקריירת השירה בשנת 2001, שבה הוציא את האלבום "It's Like a Dream".

ב-1998 נוסף כוכב על שמו בשדרת הכוכבים של הוליווד.

ב-1996 אובחן כחולה בסרטן הערמונית. התפרצות חוזרת של המחלה הובילה לבסוף למותו בשנת 2007.

קישורים חיצוניים
----------------

ויקישיתוף מדיה וקבצים בנושא **מרב גריפין** בוויקישיתוף

* מרב גריפין, במסד הנתונים הקולנועיים IMDb (באנגלית)
* מרב גריפין, באתר אייטונס (באנגלית)
* מרב גריפין, באתר ספוטיפיי
* מרב גריפין, באתר MusicBrainz (באנגלית)
* מרב גריפין, באתר Yandex.Music (ברוסית)
* מרב גריפין, באתר Discogs (באנגלית)
* מרב גריפין, באתר Genius
* מרב גריפין, באתר בילבורד (באנגלית)
* סוכנויות הידיעות, מרב גריפין הלך לעולמו, באתר ynet, 12 באוגוסט 2007
* מרב גריפין, באתר "Find a Grave" (באנגלית)

הערות שוליים
------------

1. ↑  AP, מת מנחה הטלוויזיה מרב גריפין, באתר הארץ, 14 באוגוסט 2007
2. ↑  אביבה קרול, קאן, ‏הפורמט הוא המלך, באתר גלובס, 22 באפריל 1999
3. ↑  ניר נתן, ‏מנכ"ל פאקארד בל לשעבר רכש את מלון בברלי הילטון, באתר גלובס, 16 בפברואר 2004
4. ↑  AP, ארנולד שוורצנגר וננסי רייגן בלווייה של מרב גריפין בלוס אנג'לס, באתר הארץ, 19 באוגוסט 2007

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5152238
* BnF: cb13943345g (data)
* ISNI: 0000 0000 7365 4129
* LCCN: n79144769
* MusicBrainz: 234a106a-b458-4f9c-ad21-8fa2762cb0b3
* SNAC: w6pk17f0
* VIAF: 39566986
* WorldCat: lccn-n79144769

 |
**מרג'ורי פלמינג** (באנגלית: **Marjorie Fleming**;‏ 15 בינואר 1803 – 19 בדצמבר 1811) הייתה ילדה סקוטית שנפטרה בגיל שמונה. יומנים שכתבה הקנו לה פרסום לאחר מותה.

ביוגרפיה
--------

פלמינג נולדה בקירקלדי שבסקוטלנד ב-1803 כבתם השלישית של ג'יימס ואיזבלה פלמינג. אביה היה רואה חשבון. בגיל 6 עברה לגור עם דודה בן ה-17 באדינבורו. 

מרג'ורי חזרה לעיר הולדתה ב-1811. מספר חודשים לאחר מכן היא חלתה בחצבת. למרות שהבריאה, היא נפטרה זמן קצר לאחר מכן, ככל הנראה מדלקת קרום המוח. היא מתה חודש לפני יום הולדתה התשעי.

כמו ילדים רבים בתקופתה היא כתבה יומן. לאחר מותה הוא נשמר בספרייה הלאומית של סקוטלנד.

היומן התגלה כחמישים שנה לאחר מכן על ידי עיתונאי לונדוני בשם הנרין פרין. הוא פרסמו בספר "מרג'ורי: סיפורה של ילדה לפני חמישים שנה". הספר כולל יומן שכתבה שנה וחצי לפני מותה. הספר הפך לפופולרי בתקופה הוויקטוריאנית וזכה להתייחסויות רבות.

קישורים חיצוניים
----------------

* כתביה בארכיון האינטרנט

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007279370305171
* BIBSYS: 4099887
* BnF: cb14561663m (data)
* GND: 128859504
* ISNI: 0000 0000 7365 2334
* LCCN: n84133009
* NTA: 072232773
* SNAC: w64c0pp3
* Trove: 1201858
* VIAF: 34698729
* WorldCat: lccn-n84133009

 |
**אָאוּדִי A6** היא דגם מכונית סלון מנהלים בגודל בינוני, אשר מיוצרת על ידי חברת אאודי החל משנת 1994. ה-A6 החליפה את האאודי 100 ומתחרה בעיקר במרצדס-בנץ E-קלאס ובב.מ.וו סדרה 5.

רכב הסלון הקודם ל-A6 של חברת אאודי היה האאודי 100 (אאודי 5000 בארצות הברית), אשר יוצר בשלושה דורות: C1,‏ C2 ו-C3. בשנת 1994 דור ה-C4 החדש של האאודי 100 עבר שדרוג וחידוש כללי, על כן החליטה החברה כי הדגם החדש ייקרא אאודי A6, במיוחד כדי להשלים סדרה אלפביתית לדגמי החברה לאחר דגם סלון הפאר הנקרא אאודי A8.

גרסאות
------

אאודי A6 מיוצרת במרכבי סדאן 4 דלתות או סטיישן 5 דלתות, ובתצורת הנעה קדמית, כאשר כל מכוניות ה-A6 לדורותיהן הוצעו גם בתצורת הנעה כפולה, המסומנות בחברת אאודי כגרסאות קוואטרו. כמו כן מכונית האאודי A6 מיוצרת במספר גרסאות מנועים בהן גרסאות מנועי בנזין, גרסאות מנועי דיזל חסכוניות, ובגרסאות ספורט חזקות כגון האאודי S6 והאאודי RS6 הקיצונית עוד יותר, עם מנוע V8 המפיק 600 כ״ס.

בשנת 2011 הציגה אאודי את האאודי A6 היבריד הראשונה, כאשר במכונית מותקן מנוע בנזין מוגדש טורבו בנפח 2.0 ליטרים אשר הספקו 211 כוח סוס, לצד מנוע חשמלי נוסף אשר הספקו הוא 54 כ"ס. 

ב-2016, הוצגה מתיחת פנים ל-A6 שהציגה שדרוג בעיקר בתחום הטכנולוגי ופחות בעיצובי.

האאודי A7 מהווה את גרסת הספורט-קופה ל-A6 וחולקת עמה את תא הנוסעים והמנועים.

דורות
-----

### (1997–1994) דור ראשון A6 מסדרת C4

הוצגה בשנת 1994. מכונית המנהלים של אאודי נקראה בעבר כאאודי 100 (בארצות הברית נקראה כאאודי 5000), בשנת הדור הרביעי של האאודי 100 המכונית שונתה לאאודי A6 ועברה מתיחת פנים משמעותית. המנוע החדש היה בנפח 2.0 ליטר שסיפק כ-140 כ"ס.

### (2004–1997) דור שני A6 מסדרת C5

הוצגה בשנת 1997 בתערוכת הרכב הבינלאומית של ז'נבה. היא קיבלה מנוע V6 בנפח 2.8 ליטר שסיפק כ-162 כ"ס.

### (2004–2010) דור שלישי A6 מסדרת C6

הוצגה בשנת 2004. היא קיבלה מנוע V6 3.2 ליטר שסיפק כ-175 כ"ס.

### (2011–2018) דור רביעי A6 מסדרת C7

הוצגה בשנת 2010. ה-C7 כוללות שני מנועי בנזין מנוע FSIו- VSI בנפח 2.8 ליטר עם 204 כ"ס.

### (2018–היום) דור חמישי A6 מסדרת C8

הוצג בתערוכת ז'נבה ב-2018. ה-C8 כולל מנוע I4 טורבו 1,968 סמ"ק שמספק כ-161 כ"ס ב-4,200 סל"ד.

* דור ראשוןדור ראשון
* דור שנידור שני
* דור שלישידור שלישי
* דור רביעידור רביעי
* דור חמישידור חמישי

קישורים חיצוניים
----------------

ויקישיתוף מדיה וקבצים בנושא **אאודי A6** בוויקישיתוף
* אתר האינטרנט הרשמי של אאודי A6 (בגרמנית)
* אתר האינטרנט הרשמי של אאודי A6 (ארצות הברית)

|  |  |
| --- | --- |
| בקרת זהויות עריכת הנתון בוויקינתונים | 

	+ NKC: ph311227
 |
בהשוואה לאדם
**רמפורינקוס** (שם מדעי: *Rhamphorhynchus*; פירוש השם: "חוטם מקורי") הוא זוחל קדום מעופף מסדרת הפטרוזאוריה שחי בתקופה יורה עליון לפני 150.8-148.5 מיליון שנה.

מאפיינים
--------

מעופף קדום זה היה קרוב משפחתו של הפטרודקטילוס והיה ממיני הפטרוזאורים הקטנים. אורכו הגיע ל-1.26 מטרים ומוטת כנפיו ל-1.81 מטרים. הוא היה בעל זנב ארוך שהזכיר במראהו שרביט, ראשו היה גדול ובעל לסתות מעוקלות בצורה מוזרה שפנו כלפי מעלה. בתוך הלסתות היו מאות שיניים מחטיות שבלטו החוצה מהפה ועזרו לתפוס דגים חלקלקים. בדומה לרוב הפטרוזאורים היה הרמפורינקוס בעל כנפיים עשויות קרומי עור ולא נוצות או שרירים.

ככל נראה נהג הרמפורינקוס לקנן לאורך חופי הימים הקדומים באנגליה, גרמניה, ספרד ופורטוגל וגם בטנזניה שבאפריקה של ימינו, וניזון מדגים ומדיונונים ששחו קרוב לפני המים אותם תפס בעזרת לסתותיו המעוקלות.

פטרוזאור זה תואר על ידי החוקר כריסטיאן אריך הרמן פון מייר (אנ') ב-1846.

בתרבות
------

* הרמפורינקוס מופיע בסדרה ללכת עם דינוזאורים בפרק השלישי שם הוא צד דגים, אוכל ביצים של סרטני פרסה ומחפש בין קליפות העצים זחלים של חיפושיות אך כמה פרטים נטרפים בידי אאוסטרפטוספונדילוס.
* בנוסף הרמפורינקוס מופיע גם במשחקי המחשב פארק היורה 3: בניית פארק, עולם היורה: המשחק ועולם הדינוזאורים ובסרטים מפלצות מעופפות 3D,Sea Rex 3D ומיליון שנה לפני הספירה.
* בנוסף הוא מופיע בסדרה מהפכת הדינוזאורים.

קישורים חיצוניים
----------------

ויקישיתוף מדיה וקבצים בנושא **רמפורינקוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

* רמפורינקוס, באתר אנציקלופדיה בריטניקה (באנגלית)
**עינניות** (שם מדעי: *Euglenoids*) אצות חד תאיות בעלות שוטון החיות בסביבה מיימית ושייכות למערכת הפרוטיסטה.

לרובן כלורופלסט המאפשר להן לבצע פוטוסינתזה וחלקן הטרוטרופיות (לא מסוגלות לייצר את מזונן בצורה עצמאית) וניזונות באמצעות פאגוציטוזה (בליעה של חומר אורגני דרך הממברנה על ידי יצירת שלפוחית).

תנאי מחיה
---------

כשליש מהעינניות פוטוטרופיות (מבצעות פוטוסינתזה) אך הן מסוגלות לעבור למצב הטרוטרופי שבו נמצאות רוב העינניות.
לפיכך הן יימצאו באזורים עתירי חומר אורגני.

מבנה ותנועה
-----------

לעינניות דופן גמישה (שם מדעי: **pellice**) המאפשרת קליטת אור באיבר חישה לאור (שם מדעי: **eyespot**) המכיל ריכוז פיגמנטים אדומים.
הן מכילות כלורופלסט בעל שלושה קרומים, דבר המצביע על אנדוסימביוזה משנית.

רבייה
-----

העינניות מתרבות בצורה אל מינית על ידי מיטוזה (חלוקת הכפלה).

ראו גם
------

* Euglena

קישורים חיצוניים
----------------

ויקישיתוף מדיה וקבצים בנושא **עינניות** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph323372

 |
**עֵינָנִיִּים** (שם מדעי: **Chlorophthalmidae**) היא משפחה של דגים ימיים מהסדרה דגי-לטאים. הם חיים על קרקעית הים ברחבי האוקיינוסים הפתוחים. במשפחה ישנם 18 מינים בשני סוגים.

דגים אלה מגיעים לאורך של עד 40 סנטימטר אצל המין *Chlorophthalmus agassizi*, אך רובם יותר קטנים והם בעלי גוף צר בעל סנפירים קטנים וראש מוארך המכיל עיניים ירוקות בעלות פלואורסצנציה וגדולות מאוד ביחס אליו, מה שנתן לדגים את שמם. צבעם שחור עד צהוב ולעיתים הם מנומרים בכתמים כהים. לחלק מהמינים פס זוהר בקצה ראשם.

דגים אלה שוכנים בעומק של 50 עד 1,000 מטרים מתחת פני הים בסמוך למדפים היבשתיים וחיים על הקרקעית מחפשים עליה מזון. הם ניזונים ממגוון של חסרי חוליות ובעיקר סרטנים כמו בני הסדרה Mysida. הם עצמם נטרפים בידי מיני בקלאים טורפים.

בדומה להרבה מיני דגים מסדרתם הם הרמאפרודיטים, מה שעוזר מאוד בסביבה בה ישנם סיכויים קטנים למצוא בני זוג מתאימים.

סוגים
-----

* עֵינַן (*Chlorophthalmus*) - בו 17 מינים
* *Parasudis* - בו 2 מינים

קישורים חיצוניים
----------------

ויקישיתוף מדיה וקבצים בנושא **עינניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |
**דג ריאות דרום-אמריקאי** (שם מדעי: *Lepidosiren paradoxa*) הוא מין מקבוצת דגי ריאות שהם דגים מקבוצה קדומה שהשתמרה עד ימינו. דגים אלה יכולים לנשום אוויר על היבשה והם מהווים מיני מפתח לקבוצת בעלי ארבע רגליים שכוללים את חולייתני היבשה המודרניים. הוא המין החי היחידי במשפחתו.

הוא חי בטבע באמזוניה, נהר פרגוואי ונהר הפרנה וכן בביצות ואגמים קטנים באזור זה.

זהו דג מכוער למראה, עם אורך של עד 125 ס"מ, בצבעי זהוב עד שחור בקטנותם, כשהבוגרים בצבעים חום או אפור. הלסת התחתונה מחוברת עם קטע עצם בולט ואזור הלסתות בולט וגרמי. השיניים חדות אך לא בולטות ביותר. דג זה כמעט עיוור ומרגיש בעיקר בחוש הריח את הסביבה. יש לו מעט מאוד סנפירים, מה שמזכיר מראה של צלופח, אף שהוא לא קרוב אליו. סנפי הגב גדול ומגיע עד לזנבו המעוגל. לדגים אלו ישנה יכולת לנשום אוויר ביבשה וגם במים על ידי הזימים החיצוניים שלהם.

הם טורפים, האוכלים בצעירותם חרקים וחלזונות. הבוגרים אוכלים בעיקר אצות וחסילונים וכמו כן טורפים דגים אחרים. 

בעונה הרטובה הם מזדווגים. הנקבה מטילה ביצים והזכר שומר עליהם. מהביצים בוקעים צאצאים דמויי ראשנים.

בעונה היבשה הם מתחפרים בבוץ, בגומה בעומק 30 ס"מ, ובה הם שוהים עד העונה הגשומה. לאורך כל העונה הזאת הם כלואים בתוך מחסום ריר, המגן עליהם מפני התייבשות למוות.

ראו גם
------

* דג ריאות אוסטרלי
* בעלי ארבע רגליים

קישורים חיצוניים
----------------

ויקישיתוף מדיה וקבצים בנושא **דג ריאות דרום-אמריקאי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* FB
* ADW
* ITIS
* NCBI
* GBIF
 |



1. ↑  דג ריאות דרום-אמריקאי באתר הרשימה האדומה של IUCN
**דג שמש ברדסי** (שם מדעי: *Mola tecta*) הוא מין של דג גרם גדול ממשפחת דגי השמש וקרובו של המין דג שמש מגובשש, הגדול בעולם.

מאפיינים
--------

דג זה הוגדר כמין חדש רק בשנת 2017, לאחר מחקר גנטי שנערך על פרטים שנלכדו באזור חופי ניו זילנד, דרום-מזרח אוסטרליה, אפריקה ודרום צ'ילה, והוא הראשון מהסוג דג שמש שתואר לאחר 130 שנה.

זהו דג זה גדול מאוד, באורך כ-3 מטרים ומשקל של כ-2 טונות. גופו אפרפר ובהיר יותר משאר המינים, למעט החלק העליון (המזכיר ברדס). לדג זה אין בליטות או גבשושיות על גופו, והוא שוחה במאונך רוב זמנו אך יכול גם לשכב במאוזן על פני המים במנוחה, כשגופו רפה.

הדג מצוי רק באוקיינוסים הדרומיים בדרום אוסטרליה, טסמניה, ניו זילנד ובקרבת דרום אפריקה, שם הוא צד את טרפו הכולל בעיקר מיני סלפיים.

קישורים חיצוניים
----------------

ויקישיתוף מדיה וקבצים בנושא **דג שמש ברדסי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* FB
* NCBI
* GBIF
 |

* אתר למנויים בלבד הגרדיאן, הדג הזה לא נראה בחצי הכדור הצפוני במשך 130 שנה - עד שנשטף לחוף בקליפורניה, באתר הארץ, 5 בפברואר 2019

הערות שוליים
------------

1. ↑  "New giant ocean sunfish species discovered". *News Hub*. New Zealand. 20 July 2017
פירוש נוסף ערך זה עוסק בהר במדינת קליפורניה שבארצות הברית. אם התכוונתם למשמעות אחרת, ראו רכס קינג.

מפרץ רכס קינג
שפך נהר אל האוקיינוס, ברכס קינג
שושני ים במפרץ רכס קינג
**רכס קינג** (באנגלית: **The King Range**) או **רכס פסגת קינג** (**King's Peak Range**) הוא רכס הרים, בצפון רכסי החוף של קליפורניה, במחוז המבולדט במדינת קליפורניה שבארצות הברית.

גאוגרפיה
--------

מרבית משטח הרכס נמצא ב"**אזור השימור הלאומי רכס קינג**" (King Range National Conservation Area) וב"**שטח הבר רכס קינג**" (King Range Wilderness Area)בחלק מרכסי החוף הצפוניים, רכס קינג מקביל לחוף האוקיינוס השקט, ומדרונות הרכס התלולים גובלים בחוף הים.

רכס קינג מצוי במפגש של שלושה לוחות טקטוניים — הלוח הפסיפי, הלוח הצפון-אמריקאי ולוח חואן דה פוקה, ולכן פוקדות את אזור הרכס, לעיתים תכופות רעידות אדמה.

הרי הרכס אינם גבוהים, שיא גובהו של הרכס - פסגת קינג מגיעה לגובה של 1,247 מטרים מעל פני הים. ברכס, בגבהים העולים על 1,000 מטרים יורד שלג מספר פעמים בשנה.

### חי וצומח

הרכס מהווה חלק מאזור יערות החוף של צפון קליפורניה, והוא מכוסה יערות (בעיקר אשוח-דאגלס, וסקוויה נאה). 

נהרות ונחלים רבים עוברים בשטח הרכס. באזור המוגן מספר בעלי חיים בסכנת הכחדה, ובהם: אלתית כסופה, אלתית גמלונית, טרוטת עין הקשת, ולילית מנוקדת צפונית.

חיות בר אחרות בשטח המוגן הם: השקנאי החום, עיטם לבן ראש, בז נודד, איילים, שלכים, לוטרות, שועל אפור מצוי ודוב שחור.

היסטוריה
--------

רכס קינג היה ביתם של העמים האינדיאנים מאטול וסינקיון. במאה ה-19 האזור החלה האזור להתפתח מסחרית, ושימש לכריתת עצים,  דיג, חוואות, ובורסקאות.

בין השנים 1936–1937, כאשר נבנה כביש מספר 1 של קליפורניה, בשל הרכס התלול, נבנה הכביש ממזרח לרכס, ואזור הרכס והחוף נשארו לא מפותחים (ועל כן נקרא האזור בשם "החוף האבוד").

ב-1970 קונגרס ארצות הברית הכריז על אזור של 240 קמ"ר של הרכס כשמורת טבע (King Range National Conservation Area), ובשנת 1971 הוכר מסלול הליכה ברכס כ"מסלול הליכה לאומי" (והוא הראשון שהוכר ככזה בארצות הברית).

בשנת 2000 נשיא ארצות הברית ביל קלינטון חתם על החוק הקובע כי אזור החוף והאיים בסמוך לו הם אזור טבע מוגן לאומי בשם "האזור הלאומי חוף קליפורניה" (California Coast National Monument).

בשנת 2006 קונגרס ארצות הברית הכריז על שטח נוסף של 172 קמ"ר שמורת טבע בשם "King Range Wilderness".

תיירות
------

ניתן לנפוש בשמורת הטבע (נדרש אישור לשם כך), וכן בשטח השמורה מספר מסלולי רכיבה אופני הרים.

קישורים חיצוניים
----------------

ויקישיתוף מדיה וקבצים בנושא **רכס קינג** בוויקישיתוף
* שמורת הטבע רכס קינג - אתר רשמי
* שטח הבר רכס קינג - אתר רשמי
* תצלום לוויין של אזור רכס קינג
* רכס קינג באתר הסקר הגאולוגי של ארצות הברית
	+ פסגת קינג באתר הסקר הגאולוגי של ארצות הברית
* מידע למטיילים ברכס קינג
* מסלול ההליכה הלאומי רכס קינג
* סטטיסטיקות מזג אוויר עבור רכס קינג, ומידע על רמת הקושי של מסלולי ההליכה

הערות שוליים
------------

1. ↑  מידע גאוגרפי על רכס קינג
2. 1 2  מידע גאוגרפי על פסגת קינג
3. 1 2 3  ראו האתר הרשמי של שטח הבר רכס קינג
4. ↑  ההיסטוריה של שמורת הטבע
5. ↑  ההיסטוריה של מסלול ההליכה הלאומי רכס קינג
6. ↑  ההיסטוריה של אזור הבר רכס קינג
7. ↑  ראו שמורת הטבע רכס קינג - האתר הרשמי
פירוש נוסף ערך זה עוסק ברכס הרים באנטארקטיקה. אם התכוונתם למשמעות אחרת, ראו רכס קוורציט.

**רכס קוורציט המערבי** (באנגלית: **West Quartzite Range**) הוא המערבי מבין שני רכסי הרים מקבילים (השני הוא רכס קוורציט המזרחי). רכס זה ממוקם בצידו המזרחי של קרחון הוליסטון בהרי קונקורד שבאנטארקטיקה.

היסטוריה
--------

שמו של הרכס ניתן לו על ידי המשלחת הצפונית של משלחת החקר של פדרציית מועדוני טיפוס ההרים הארקטית של ניו זילנד (New Zealand Federated Mountain Clubs Antarctic Expedition) אשר חקרה את האזור בין השנים 1962–1963, והוא נקרא על שם סלעי הקוורציט המרכיבים את הרכס.

לקריאה נוספת
------------

• Edmund Stump, **The Ross Orogen of the Transantarctic Mountains**, P 47
• Dow & Neall, **Lower Rennick Glacer**, New Zealand Journal of Geology and Geophysics 1974, P 688

קישורים חיצוניים
----------------

* רכס קוורציט המערבי באתר הסקר הגאולוגי של ארצות הברית
* רכס קוורציט המערבי באתר הגאזט האנטארקטי SCAR של ממשלת אוסטרליה
* תצלום לוויין של רכס קוורציט המערבי
* תחזית מזג אוויר עדכנית עבור רכס קוורציט המערבי

הערות שוליים
------------

1. 1 2  מידע גאוגרפי והיסטורי
**אגם ואנקה** (באנגלית: **Wanaka**) הוא אגם בחבל אוטגו שבאי הדרומי של ניו זילנד, הרביעי בגודלו במדינה. שטח האגם 192 קמ"ר, עומקו מוערך בכ-300 מטרים, ופני האגם בגובה 300 מטר מעל פני הים. מקור שמו במאורית. משמעות השם – "המקום של אנקה", על שם אחד מהשבטים המקומיים. האגם תועד לראשונה על ידי אירופאי בשם נתנאל צ'למרס בשנת 1853.

מקורות האגם הם שני נהרות, המאטוקיטוקי והמקרורה, הזורמים באי, הראשון מדרומו והשני מצפונו של האגם. האגם הוא מקורו של נהר קלות'ה הזורם מדרומו של האגם. האגם סמוך מאוד לאגם האווּה, השוכן בנקודה הקרובה ביותר רק כקילומטר אחד מן האגם.

באגם מספר איים קטנים, המשמשים בתי גידול לציפורים חסרות תעופה האנדמיות לאי. האגם כולו מוגן בחוק מיוחד האוסר את הרס חופיו, ודואג לשימורו בצורתו הטבעית.

בסמיכות לאגם נמצאות העיירה ואנקה, הקרויה על שם האגם, והעיר קווינסטאון.

בתרבות הפופולרית
----------------

הזמרת קרן פלס הוציאה בשנת 2012 סינגל בשם "לייק וואנקה".
האגם גם נזכר בסרטון "משפחת שווץ פרק 3 - דוכן מיצים"

קישורים חיצוניים
----------------

ויקישיתוף מדיה וקבצים בנושא **אגם ואנקה** בוויקישיתוף
* דף מידע על האגם באנציקלופדיה הניו זילנדית (באנגלית)
* אגם ואנקה, באתר אנציקלופדיה בריטניקה (באנגלית)

הערות שוליים
------------

1. ↑  הקליפ "לייק וואנקה" של קרן פלס
**MeSH** (ראשי תיבות של: **Me**dical **S**ubject **H**eadings; באופן מילולי: כותרות נושא רפואיות) הוא אוצר מילים מקיף ומבוקר, ליצירת רשימת מאמרים וספרים בתחום מדעי החיים שנוצר ומעודכן על ידי הספרייה הלאומית לרפואה של ארצות הברית (NLM).

שימושים
-------

MeSH נמצא בשימוש בסיס הנתונים של MEDLINE (אנ') ושל PubMed, ברישום "ClinicalTrials.gov", לסווג מחלות אשר נלמדות על ידי ניסויים הרשומים ב-ClinicalTrials.gov, ועוד. הוא מהווה גם אוצר מילים נרדפות המאפשר חיפוש.

קטגוריות
--------

הקטגוריות הראשיות של MeSH הן:

* אנטומיה [A]
* אורגניזמים [B]
* מחלות [C]
* כימיקלים ותרופות [D]
* שיטות וציוד אנליזה, אבחון וטיפול [E]
* פסיכיאטריה ופסיכולוגיה [F]
* ביולוגיה [G]
* פיזיקה [H]
* אנתרופולוגיה, חינוך, סוציולוגיה ותופעות סוציאליות [I]
* טכנולוגיה של מאכלים ומשקאות [J]
* מדעי הרוח [K]
* מידענות [L]
* אנשים [M]
* רפואה [N]
* מאפייני פרסום [V]
* מקומות גאוגרפיים [Z]

היסטוריה
--------

ה-MeSH הוצג ב-1960, עם אינדקס הקטלוג של NLM עצמו וכותרות הנושא של האינדקס הביבליוגרפי "*Index Medicus*" (או *IM*, הוצאת 1940), כקודמיו. הוצאת הגרסה המודפסת השנתית של MeSH הופסקה ב-2007 כך ש-MeSH זמין כעת באינטרנט בלבד. הוא ניתן לדפדוף והורדה בחינם דרך PubMed.‏ MeSH תורגם למספר רב של שפות ומאפשר איחזור מסמכים משפות שונות.

קישורים חיצוניים
----------------

ויקישיתוף מדיה וקבצים בנושא **MeSH** בוויקישיתוף
* 

* אתר האינטרנט הרשמי של MeSH (באנגלית)

הערות שוליים
------------

1. ↑  "Medical Subject Headings (MeSH) Fact sheet". National Library of Medicine. 2005-05-27. נבדק ב-2007-05-31.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007333371805171
* LCCN: n2013188677
* VIAF: 305937419
* WorldCat (עם VIAF): 305937419

 |
**Me and You** הוא סינגל מז'אנר הדאבסטפ שהופק על ידי להקה הבריטית NERO. הסינגל יצא לאור ב-2 בינואר 2011 והצליח במצעדים רבים ברחבי העולם. ב-8 בינואר, 6 ימים אחרי יציאתו, מוקם הסינגל במקום ה-15 במצעד הסינגלים הבריטי.

במצעד האינדי הגיע למקום הראשון.

רשימת השירים
------------


| מס' | שם | משך |
| --- | --- | --- |
| 1. | "(Me and You" (Original Mix | 3:55 |
| 2. | "(Welcome Reality" (Original Mix | 4:28 |
| 3. | "(Me and You" (Dirtyphonics Remix | 5:56 |
| 4. | "(Me and You" (Danger Remix | 3:27 |
| 5. | "(Me and You" (Kamuki Remix | 4:48 |

מצעדים
------

השיר הגיע למקום ה-15 במצעד הסינגלים הבריטי, למקום ה-3 במצעד הדאנס הבריטי. ולמקום הראשון במצעד האינדי הבריטי, מה שתרם לחדירת מוזיקת הדאבסטפ אל המיינסטרים.

וידאו קליפ
----------

הווידאו קליפ פורסם לראשונה באתר YouTube ב-5 בדצמבר 2010. בקליפ נראה נער המבקר באולם ארקייד, כאשר לפתע הוא מבחין במכונת ארקייד ובה משחק בשם "NERO" (כשם הלהקה), שמורכב משני משחקים שדומים לשני משחקי ארקייד משנות ה-90: Streets of Rage 3, משחק לחימה, ו-Outrun 2019 שהוא משחק מרוצים. לאחר שנפסל במשחק המרוצים החשמל נופל ורגע לפני שהוא עומד לפרוש, באה דמות מסתורית ומחזירה את זרם החשמל ובכך מאפשרת לו לסיים את המשחק. לבסוף מסתבר כי שני השחקנים מולם הנער משחק הם בעצם שני חברי הצמד דניאל סטיבנס וג'ו ריי, שמופיעים לאחר שהנער נעלם באופן מסתורי.

נכון ל-7 בספטמבר 2011 זכה הווידאו קליפ ליותר מ-4 מיליון צפיות ב-YouTube ושודר בערוצי המוזיקה השונים.

קישורים חיצוניים
----------------

* סרטון השיר "Me & You" באתר יוטיוב

הערות שוליים
------------

1. ↑
**החזית הדרומית** היה שמה של קבוצת ארמיות של הצבא האדום בתקופת מלחמת העולם השנייה, שהשתתפה בשורת מערכות צבאיות בחזית המזרחית בשנים 1941-1943.

היסטוריה
--------

### הקמה ראשונה

החזית הוקמה לראשונה ב-22 ביוני 1941, מיד לאחר פלישת הצבא הנאצי לשטח ברית המועצות (מבצע ברברוסה) מכוחות שהשתייכו למחוז הצבאי אודסה. 

עם פתיחת המלחמה נגד גרמניה הנאצית לחמו יחידות החזית נגד הצבא הרומני בחזית שאורכו כ-700 ק"מ. לאחר תבוסות של החזית הדרום-מערבית בקרב אומן וקרב קייב החזית נסוגה לקו ההגנה החדש והתארגנה לאורך נהר הדנייפר. חלק מיחידות שהיו שייכות לחזית נותרו בעורף והגנו על אודסה הנצורה וחצי האי קרים סביב סבסטופול. 

אומנם ב-5 באוקטובר ארמיית הפאנצר הראשונה הגיע לחופי ים אזוב וכיתרה את הארמייה ה-18 הסובייטית. כ-100 אלף חיילים נפלו לשבי.
יחידות החזית המשיכו לסגת וב-20 בנובמבר 1941 עזבו את רוסטוב על דון. אומנם כבר ב-28 בנובמבר 1941 העיר שוחררה מהגרמנים וזה היה אחד הניצחונות הראשונות של הצבא האדום במהלך שנת 1941. במהלך אביב-קיץ 1942 החזית ספגה תבוסות במהלך קרב חרקוב השני ומבצע וורונז'-וורושילובגרד. כתוצאה מכך, מפקד החזית רודיון מלינובסקי שוחרר מתפקידו והחזית פורקה.

### הקמה שנייה

החזית הוקמה בפעם השנייה על בסיס יחידות של חזית סטלינגרד. החזית השתתפה בקרב על קווקז ובקרבות לשחרור אוקראינה המזרחית ורוסטוב על דון בסוף 1943 שמה של החזית שונה לחזית האוקראינית הרביעית.

מפקדים
------

* איוואן טיולנב (יוני-אוגוסט 1941)
* דמיטרי ריאבישב (אוגוסט-אוקטובר 1941)
* יעקב צ'רביצ'נקו (אוקטובר-דצמבר 1941)
* רודיון מלינובסקי (דצמבר 1941-יולי 1942)
* אנדריי יריומנקו (ינואר-פברואר 1943)
* רודיון מלינובסקי (פברואר-מרץ 1943)
* פיודור טולבוחין (מרץ-אוקטובר 1943)